OpenLLM-France/wikimedia huggingface dataset:
# Euristhmus microceps

Euristhmus microceps és una espècie de peix de la família dels plotòsids i de l'ordre dels siluriformes.

## Hàbitat

És un peix marí, bentònic i de clima temperat.

## Distribució geogràfica

És un endemisme d'Austràlia.

## Referències

* ↑ uBio (anglès)
* ↑ Ogilby J. D., 1899. Contributions to Australian ichthyology. Proc. Linn. Soc. N. S. W. v. 24 (pt 1). 154-186.
* ↑ BioLib (anglès)
* ↑ Hoese, D.F., D.J. Bray, J.R. Paxton i G.R. Allen, 2006. Fishes. A Beasley, O.L. i A. Wells (eds.) Zoological Catalogue of Australia. Volum 35. ABRS & CSIRO Publishing: Australia Part 1, pp. xxiv 1-670; Part 2, pp. xxi 671-1472; Part 3, pp. xxi 1473-2178.
* 1 2 FishBase (anglès)
* ↑ Paxton, J.R., D.F. Hoese, G.R. Allen i J.E. Hanley, 1989. Pisces. Petromyzontidae to Carangidae. Zoological Catalogue of Australia, Vol. 7. Australian Government Publishing Service, Canberra, 665 p.

## Bibliografia

* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Günther, A.C.L.G., 1880. An introduction to the study of fishes. Today & Tomorrow's Book Agency, New Delhi. 720 p.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Murdy, E. O. i C. J., Jr. Ferraris, 2006: A revision of the marine eel-tailed catfish genus Euristhmus (Teleostei: Siluriformes: Plotosidae). The Beagle, Records of the Museums and Art Galleries of the Northern Territory v. 22: 77-90.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Folke Jansson

Folke Georg "Pytta" Janson (Jönköping, 23 d'abril de 1897 - Göteborg, 18 de juliol de 1975) va ser un atleta suec, especialista en triple salt, que va competir a començaments del segle xx.
El 1920 va prendre part en els Jocs Olímpics d'Anvers, on va disputar la prova del triple salt del programa d'atletisme. En ella guanyà la medalla de plata, en finalitzar a dos centímetres de Vilho Tuulos.
Quatre anys més tard, als Jocs de París, va disputar novament la prova del triple salt del programa d'atletisme. En aquesta ocasió fou cinquè.
En el seu palmarès també destaquen set campionats suecs de triple salt: el 1917 i entre 1919 i 1924. Entre 1918 i 1931 va posseir el rècord suec de triple.

## Millors marques

* 110 metres tanques. 16.7" (1917)
* triple salt. 15,09m (1920)

## Referències

* 1 2 3 4 «Folke Janson Olympic Results». sports-reference.com. Arxivat de l'original el 5 de novembre 2012. [Consulta: 17 octubre 2017].
* ↑ Folke Jansson a Track and Field Statistics
# Wivan Pettersson

Wivan Pettersson (Eskilstuna, 24 de gener de 1904 - Eskilstuna, 7 de novembre de 1976) va ser una nedadora sueca que va competir durant la dècada de 1920.
El 1924 va prendre part en els Jocs Olímpics de París, on va disputar tres proves del programa de natació. En els 4 x 100 metres lliures guanyà la medalla de bronze fent equip amb Aina Berg, Gurli Ewerlund i Hjördis Töpel. En els 200 metres braça fou quarta, mentre en els 100 quedà eliminada en sèries. El 1925 va establir el rècord nacional dels 200 metres braça.

## Referències

* ↑ «Wivan Pettersson Olympic Results». sports-reference.com. Arxivat de l'original el 9 de novembre 2012. [Consulta: 15 abril 2018].
* ↑ Wivan Pettersson Comitè Olímpic Suec
# Warren Snyder

Warren Snyder (Toronto, 2 de març de 1903 - Toronto, 27 de març de 1957) fou un esportista canadenc que va competir durant la dècada de 1920. Destacà especialment en el remer, però també jugà a bàsquet, beisbol i futbol americà. En aquest darrer esport guanyà la Grey Cup de 1920.
El 1924 va prendre part en els Jocs Olímpics de París, on guanyà la medalla de plata en la prova del vuit amb timoner del programa de rem. Es va llicenciar en medicina per la Universitat de Toronto i el 1927.

## Referències

* 1 2 3 «Warren Snyder Olympic Results». sports-reference.com. Arxivat de l'original el 11 de novembre 2012. [Consulta: 19 juny 2018].
# Parviz Jalayer

Parviz Jalayer (Teheran, 6 d'octubre de 1939 - 6 de juliol de 2019) fou un aixecador iranià que va competir durant les dècades de 1960 i 1970.
El 1964 va prendre part en els Jocs Olímpics d'Estiu de Tòquio, on fou setè en la categoria del pes lleuger del programa d'halterofília. Quatre anys més tard, als Jocs de Ciutat de Mèxic, va guanyar la medalla de plata en la mateixa categoria.
En el seu palmarès també destaquen dues medalles al Campionat del món d'halterofília , de bronze el 1966 i de plata el 1968; així com una medalla d'or als Jocs Asiàtics de 1966 i dues medalles de plata als Campionats Asiàtics d'halterofília, el 1965 i 1966. Durant la seva carrera va establir un rècord mundial.

## Referències

* ↑ «نایب قهرمان وزنه‌برداری المپیک درگذشت». Fars News Agency. Arxivat de l'original el 9 de juliol 2019. [Consulta: 6 juliol 2019].
* 1 2 «Olympedia – Parviz Jalayer». [Consulta: 12 juny 2024].
* ↑ «Parviz Jalayer, Top Olympic Lifters of the 20th Century @ Lift Up». [Consulta: 12 juny 2024].
* ↑ ایران, کمیته ملی المپیک جمهوری اسلامی. «پرویز جلایر» (en persa). [Consulta: 12 juny 2024].
# Georg Ludwig Koeler

Georg Ludwig Koeler (Stuttgart, 1765 - Magúncia, 1807) va ser un metge i botànic alemany.

## Algunes obres
### Llibres

* 1786. Experimenta circa regenerationem ossium ... Ed. Typis J.C. Dieterich. 106 pp.
* 1800. Berichtigung der in B. Ruf's Schrift dargestellten Geschichte der Entbindung und des Wochenbetts der Frau W ... bis zum achtzehenten Pluvios und Fortsezzung dieser Geschichte bis zum Tode der Kindbetterin und der Oefnung des Leichnams
* 1802. Descriptio graminum in Gallia et Germania tam sponte nascentium quam humana industria copiosius provenientium. 384 pp. en línea
* 1805. Lettre la M[onsieu]r Ventenat sur les boutons et ramifications des plantes. 38 pp.

## Honors

* Epònims: el gènere de plantes Koelera Willd.. De les famílies :
* Flacourtiaceae
* Poaceae, Koelera "Pers." St.-Lag.
La seva signatura abreujada com a botànic és: Koeler

## Fonts

* Regelmann JP. Wie guter, alter Wein. Geschichte und Geschmack eines ganz besonderen Safts

## Referències

* ↑ Sp. Pl., ed. 4 [Willdenow] 4(2): 750. 1806 [abril de 1806] (IK)
* ↑ Étude Fl., ed. 8 [A. Cariot] 2: 911. 1889 (IK)
* IPNI Georg Ludwig Koeler|4916-1
# Alfred Nichols

Alfred Hubert Nichols (Londres, 28 de novembre de 1890 - Hammersmith, Londres, 1 de maig de 1952) va ser un atleta anglès que va competir a començaments del segle xx.
El 1920 va prendre part en els Jocs Olímpics d'Anvers, on va disputar tres proves del programa d'atletisme. En el cros per equips guanyà la medalla de plata, formant equip amb James Wilson i Anton Hegarty; en el cros individual fou dotzè, mentre en els 5.000 metres fou vuitè.
Anteriorment, el 1914, guanyà el Cros de les Nacions.

## Millors marques

* Milla. 4:21.0 (1918)
* 5.000 metres. 15.24.3 (1914)

## Referències

* 1 2 3 «Alfred Nichols Olympic Results». sports-reference.com. Arxivat de l'original el 17 d'abril 2020. [Consulta: 16 octubre 2017].
* ↑ Alfred Nichols a Track and Field Statistics
# Expedició al Mogolistan d'Umar Xaikh (1377)

L'expedició al Mogolistan d'Umar Xaikh (1377) fou una breu campanya militar desenvolupada pel príncep Umar Xaikh, governador d'Andijan (Vall de Fergana) i fill de Tamerlà, contra el kan Kamar al-Din.
Timur havia estat el 1376 al Mogolistan però va retornar a causa de la malaltia del seus fill Jahangir ibn Timur. Un temps després va ordenar l'enviament d'un nou exèrcit al kanat de Mogolistan. Aquesta força estaria sota el comandament del príncep Umar Xaikh, governador d'Andijan, auxiliat per Akbugha i Khetai Bahadur i aniria contra Kamar o Kummar al-Din; Umar Xaikh va rebre ordres de consultar totes les decisions amb Sarbugha, antic rebel perdonat per Timur, que s'havia compromès a guiar l'exèrcit timúrida. Abans de la partida de les tropes, l'amir Sarbugha va aconsellar que, com que els jats (nom que donaven als mogols) eren experts en la vigilància calia desviar una divisió per arribar al seu campament per la part posterior mentre el cos principal els atacava pel davant; Es va decidir que Umar Xaikh i Sarbugha anirien per davant i una divisió manada per Ketay (Khetai) Bahatur faria un rodeig. Umar amb el cos principal, va arribar a la plana de Khuratu (on acampaven els jats) en el moment que Kamar al-Din estava sopant; va ordenar unes maniobres confuses per examinar la situació i va desorganitzar tot l'exèrcit; Kamar es va retirar finalment cap al desert i Umar el va seguir però no va trobar el seu rastre i va tornar a Samarcanda mentre Khetai Bahadur saquejava el campament de la Horda i després s'incorporava al gruix de l'exèrcit que marxava cap a Samarcanda.

## Referències

* ↑ An autobiographic relat of the life of emperor Timur, per Charles Stewart
# Menaix a Truà

Menaix a truà és un grup de música format per Cris Juanico, Toni Xuclà i Juanjo Muñoz que s'encabeix en l'anomenat Rock català. L'any 1999 Cris Juanico, cantant de Ja t'ho diré, Toni Xuclà i Juanjo Muñoz, del grup Gossos, decideixen trobar-se per tocar junts en un projecte a part dels seus propis grups, que cristal·litza en la gravació d'un CD en directe al teatre de Bescanó el 19 de desembre de 1999 amb el títol de Menaix a truà i que sortiria a la venda l'any 2000. D'aquesta fusió de tres estils diferents en va sorgir també el seu segon treball Petits moments d'estricta simpatia (2002), "Com el vent" (2008) i "Guia de petits senyals" (2012).
L'any 2000 protagonitzen la campanya Refresca't a TV3 amb la cançó "Enmig de la mar". L'any 2009 van celebrar els 10 anys amb un concert a L'Auditori dins el Festival Internacional de Guitarra de Barcelona. amb l'Orquestra de Cambra Virtèlia amb arranjaments de Toni Xuclà i les col·laboracions de Gossos, Marc Grassas, Jordi Pegenaute, Laura Guiteras i Shanti. El 2012 fan el seu primer concert en directe per internet i estrenen l'espectacle "Menaix a Banda" amb banda de vent i arranjaments de Toni Xuclà.

## Referències

* ↑ http://www.tv3.cat/videos/383409%5BEnllaç+no+actiu%5D
* ↑ http://www.auditori.com/seccions/programacio/fitxa.aspx?idconcert=1253&cicle_id=

## Enllaços externs

* Pàgina de la discogràfica Música Global sobre Menaix a truà Arxivat 2007-03-12 a Wayback Machine.
* Pàgina oficial de Cris Juanico
* Pàgina oficial de Toni Xuclà Arxivat 2012-10-07 a Wayback Machine.
# Xaver Hörmann

Xaver Hörmann (Weißenhorn, 21 de febrer de 1910 - Donetsk, 23 de febrer de 1943) fou un piragüista alemany que va competir durant la dècada de 1930.
El 1936 va prendre part en els Jocs Olímpics de Berlín, on guanyà la medalla de plata en la prova del K-1 plegable, 10.000 metres del programa de piragüisme.
Va morir en acció de guerra al Front Oriental durant la Segona Guerra Mundial.

## Referències

* ↑ «Xaver Hörmann Olympic Results». sports-reference.com. Arxivat de l'original el 2012-10-11. [Consulta: 17 març 2019].
* ↑ «Olympians Who Were Killed or Missing in Action or Died as a Result of War». Sports Reference. Arxivat de l'original el 17 d'abril 2020. [Consulta: 24 juliol 2018].
# Warren Westlund

Warren Westlund (Olympia, 20 d'agost de 1926 - Seattle, 13 de febrer de 1992) fou un remer estatunidenc que va competir durant la dècada de 1940.
El 1948 va prendre part en els Jocs Olímpics de Londres, on guanyà la medalla d'or en la prova del quatre amb timoner del programa de rem. Formà equip amb Robert Martin, Robert Will, Gordon Giovanelli i Allan Morgan.

## Referències

* ↑ «Warren Westlund Olympic Results». sports-reference.com. Arxivat de l'original el 3 de març 2012. [Consulta: 10 juny 2019].
# Tigran Guevorg Martirossian

Tigran Guevorg Martirossian (en armeni: Տիգրան Գ. Մարտիրոսյան) (Leninakan, Unió Soviètica 1988) és un aixecador armeni, guanyador d'una medalla olímpica.

## Biografia

Va néixer el 9 de juny de 1988 en Leninakan, a la República Socialista Soviètica d'Armènia (Unió Soviètica), que actualment forma part d'Armènia.

## Carrera esportiva

Va participar, als 20 anys, en els Jocs Olímpics d'Estiu de 2008 realitzats a Pequín (República Popular de la Xina), on va aconseguir guanyar la medalla de bronze en la prova masculina de pes lleuger (-69 kg.).
Al llarg de la seva carrera ha guanyat dues medalles en el Campionat del Món d'halterofília, una d'elles d'or; i tres medalles en el Campionat d'Europa, dues d'elles d'or.

## Referències

* 1 2 3 «MARTIROSYAN Tigran Gevorg». International Weightlifting Federation. [Consulta: 7 maig 2010].
* ↑ «Tigran Martirosyan to miss World Weightlifting Championship» (en anglès). armenpress, 02-08-2013. [Consulta: 26 agost 2013].
# Gerloc

Gerloc (o Geirlaug), batejada l'any 912 a Ruan com Adela (o Adèle) fou filla de Hrolf Ganger, primer duc de Normandia, i de la seva dona, Poppa de Bayeux. L'any 935, va contreure matrimoni amb Guillem III d'Aquitània, comte de Poitiers. Va morir el 14 d'octubre de 962.
Va tenir dos fills:
* Guillem IV d'Aquitània
* Adelaida d'Aquitània, esposa d'Hug Capet.
Mancant una font fiable en les cròniques contemporànies sobre la nacionalitat de Hrolf Ganger, ja que els cronistes d'anals no distingien entre els escandinaus i tots eren considerats danesos (a excepció de les sagues nòrdiques que afirmen que era fill de Rognvald el Savi), alguns historiadors s'inclinen també pel seu origen noruec justificant que el nom de la seva filla Geirlaug era propi i popular de Noruega.

## Referències

* ↑ Encyclopédie généalogique des maisons souveraines du monde (1959-1966), Sirjean, Gaston, (Paris: Gaston Sirjean, 1959-1966), FHL book 944 D5se., vol. 1 pt. 1 p. 55.
* ↑ Gwyn Jones, A History of the Vikings, Oxford University Press, 1973, p. 229.
# Hilde Drexler

Hilde Drexler (Viena, 1 de desembre de 1983) és una esportista austríaca que va competir en judo, guanyadora d'una medalla de bronze al Campionat Europeu de Judo de 2011, en la categoria de –63 kg.

## Palmarès internacional

Campionat Europeu :
| Any | Lloc | Medalla | Categoria |
| 2011 | Istanbul ( Turquia) | 3 | –63 kg |

## Referències

* ↑ «Hilde Drexler» Arxivat 2012-12-14 a Wayback Machine. en Sports-reference.com (SR/Olympic Sports) (anglès)
* ↑ «Hilde Drexler» en Judoinside.com (anglès)
# Welf I

Welf I (? - abans de 819) va ser un noble suabi fundador de l'Antiga Casa de Welf.

## Orígens

Nascut en la segona meitat del segle viii. Segons l'historiador francès Christian Settipani, expert en genealogies, era fill o descendent del comte Rothard, noble carolingi i nadiu de la zona compresa entre tres rius: el Mosel·la, el Rin i el Mosa . La seva família no era gaire coneguda fins que les seves filles es van casar amb reis carolingis.

## Matrimoni i descendència

Estava casat amb Heilwig de saxònia, qui l'any 826, després de la mort del seu marit, consta com abadessa de Chelles, prop de Paris.
Welf i Heilwig van tenir quatre fills:
* Judit († 9. Abril 843); casada el febrer del 819 amb l'emperador Lluís el Pietós.
* Rudolf I, († 6. Januar 866), el 849 va ser abat laic de Jumièges, el 856 abat laic a Saint-Riquier, el 866 comte de Ponthieu, casat amb Roduna i està enterrat a Saint-Riquier.
* Conrad († 21 setember 862), nomenat el 830 "dux nobilissimus", el 839 comte d'Argengau, el 839 comte d'Alpgau, el 844 comte de Linzgau, el 849 comte de Paris, cap al 860 comte d'Auxerre; es va casar amb Adelaida d'Alsàcia.
* Hemma (808- 31 de gener del 876), casada el 827 amb Lluís el Germànic, rei dels francs orientals.

## Referències

* ↑ «Multiple powerbases were over time created in Swabia...the Welf family, while establishing themselves definitively as dukes of Bavaria in 1096, remained major landowners in Swabia» ,
* ↑ Charles Cawley, Medieval Lands Project
* ↑ Monumenta Germaniae Historica Tomus II,pàg 572, Tomus VI pàg 596, Arxivat 2019-01-01 a Wayback Machine.
* ↑ Genealogies de l'edat mitjana,

## Bibliografia

* Gerhard Seeliger, "Conquiste e incoronazione a imperatore di Carlomagno", cap. XII, vol. II, pp. 358-396.
* Gerhard Seeliger, "Legislazione e governo di Carlomagno", cap. XIV, vol. II, pp. 422-455.
* René Poupardin, "Ludovico il Pio", en «Storia del mondo medievale», vol. II, 1999, pp. 558–582
# Frederick Colberg

Frederick William "Fred" Kolberg (13 de novembre de 1900 - Portland, Oregon, 21 de maig de 1965) va ser un boxejador estatunidenc que va competir en els anys posteriors a la Primera Guerra Mundial.
El 1920 va prendre part en els Jocs Olímpics d'Anvers, on guanyà la medalla de bronze de la categoria del pes wèlter, del programa de boxa.

## Referències

* ↑ «Fred Kolberg Olympic Results». sports-reference.com. Arxivat de l'original el 13 d’abril 2012. [Consulta: 11 setembre 2017].
# Xavier Eluère

Xavier Marie Louis Antoine Eluère (Issé, Loira Atlàntic, 8 de setembre de 1897 - Saint-Privat-des-Prés, Dordonya, 5 de febrer de 1967) va ser un boxejador francès que va competir en els anys posteriors a la Primera Guerra Mundial. Era cosí d'Alfred Eluère.
El 1920 va prendre part en els Jocs Olímpics d'Anvers, on guanyà la medalla de bronze de la categoria del pes pesant, del programa de boxa.
Entre 1922 i 1924 lluità com a professional, amb un balanç de 9 victòries i 6 derrotes.

## Referències

* 1 2 «Xavier Eluere Olympic Results». sports-reference.com. Arxivat de l'original el 6 de novembre 2012. [Consulta: 13 setembre 2017].
* ↑ Professional boxing record for Xavier Eluere a BoxRec
# Willi Stadel

Willi Stadel (Constança, 9 de juliol de 1912 - Ravensburg, 23 de març de 1999) va ser un gimnasta artístic alemany que va competir en els anys previs i posteriors a la Segona Guerra Mundial.
El 1936 va prendre part en els Jocs Olímpics de Berlín, on disputà vuit proves del programa de gimnàstica. Guanyà la medalla d'or en la prova del concurs complet per equips, mentre en les proves individuals destaca la sisena posició aconseguida en l'exercici de terra. Durant la seva carrera esportiva guanyà vuit campionats nacionals en diferents modalitats.

## Referències

* 1 2 «Willi Stadel Olympic Results». sports-reference.com. Arxivat de l'original el 17 de desembre 2012. [Consulta: 11 juliol 2019].
# Valerios Leonidis

Valerios Leonidis (Essentuki, 14 de febrer de 1966) és un aixecador de peses grec, ja retirat, que va competir durant la dècada de 1990.
Nascut a Rússia, en el sí d'una família de grecs pòntics, va ser membre de l'equip nacional d'halterofília de la Unió Soviètica de 1982 a 1990. El 1991 es traslladà a Grècia el 1991, país pel qual passà a competir a partir d'aquell moment. El 1994 va ser reconegut com el millor esportista de l'any a Grècia.
El 1992 va prendre part en els Jocs Olímpics d'Estiu de Barcelona, on fou cinquè en la categoria del pes ploma del programa d'halterofília. Quatre anys més tard, als Jocs d'Atlanta, va guanyar la medalla de plata en la mateixa categoria. El 2000, a Sydney, va disputar els seus tercers, i darrers, Jocs Olímpics. En aquesta ocasió finalitzà en la sisena posició en la categoria del pes lleuger.
En el seu palmarès també destaquen tres medalles al Campionat del món d'halterofília, dues de plata i una de bronze, entre les edicions de 1994 i 1999, així com cinc medalles al Campionat d'Europa d'halterofília, una d'or, tres de plata i una de bronze, entre el 1993 i el 1999. Durant la seva carrera esportiva va establir cinc rècords del món.

## Referències

* ↑ «Leonidis Valerios» (en anglès britànic). [Consulta: 12 juny 2024].
* 1 2 «Olympedia – Valerios Leonidis». [Consulta: 12 juny 2024].
* 1 2 «Valerios Leonidis, Top Olympic Lifters of the 20th Century @ Lift Up». [Consulta: 12 juny 2024].
* ↑ «Database Weightlifting». [Consulta: 12 juny 2024].
# Nikolaus Ott

Nikolaus Ott (Constança, 9 de juliol de 1945) és un remer alemany, ja retirat, que va competir sota bandera de la República Federal Alemanya durant la dècada de 1960.
El 1968 va prendre part en els Jocs Olímpics d'Estiu de Ciutat de Mèxic, on disputà dues proves del programa de rem. En la prova del vuit amb timoner guanyà la medalla d'or, mentre en el quatre amb timoner fou dotzè. Junt amb la resta de l'equip va dur la bandera olímpica en la cerimònia inaugural dels Jocs de Munic de 1972.

## Referències

* 1 2 «Olympedia – Niko Ott». [Consulta: 10 maig 2024].
# Fabi Vares

Fabi Vares (Varese, ca. 1570 - Milà, 1630) fou un poeta italià, un dels autors més importants de la literatura llombarda i milanesa del segle xvii.

## Biografia

Fou el menor de tres germans, fills d'una família benestant de Varese. De molt jove es traslladà a Milà, a una casa pròxima al Verziere. Als vint-i-cinc anys tingué una filla, a qui posà per nom Clara, com la seua mare.
A penes se sap res de la seua vida, excepte que va ser mestre de capella a l'església de Sant Gottardo, a Corte, i que el 1590 fou empresonat pel govern espanyol, acusat de ser un espia al servei dels francesos. Dos anys després, el 1592, publicà la seua primera obra literària, titulada Canzonetta a tre voci. Morí de la pesta el 1630.

## Les obres

Personatge estimat pels seus contemporanis pel seu estre i pel seu caràcter de «poeta maleït» avant la lettre, segons els seus biògrafs fou un autor destacat de la literatura milanesa, capdavanter d'aquella poesia milanesa culta en un estil humorístic-verista que s'expressaria plenament en les obres de Carlo Maria Maggi i Carlo Porta. Però la seua poesia, de crítica violenta i irreverent, no va dirigida als senyors, sinó als seus semblants, en els quals espera poder suscitar, denunciant la forta decadència dels costums, un sentit d'autocrítica. Els motius d'aquesta vena càustica i de ruptura amb el passat es troben en una intolerància cap a la normalitat d'una tradició poeticoliterària cada vegada més convencional i forçada, que segons l'historiador de la literatura Franco Brevini es remunta al moviment anticlassicista del segle xvii que s'inscriu en la tradició inaugurada cap a finals del cinc-cents pel filòsof Giordano Bruno i per Pietro Aretino. Una peculiaritat dels seus sonets, que sovint escriu imaginant que li venen dirigits per tercers, són les «Respostes» que els afegeix a continuació, en les quals es renya ell mateix per les queixes que acaba d'exposar.
Una altra característica de les obres de Varese és l'ús de la llengua llombarda en la seua variant milanesa. De fet, a més d'estar-ne molt orgullós, creia que havia aconseguit acréixer la importància del llombard en el camp literari fins a l'alçada de l'italià.

## L'ortografia

L'ortografia utilitzada per Varese per a escriure en llombard ja presenta característiques similars a la clàssica, anys abans de la codificació implementada per Giovanni Ambrogio Biffi en el Prissian de Milan i per Carlo Maria Maggi. Però, malgrat això, encara té algunes imprecisions, com ara l'ús del grafema oeu que encara no té una definició clara.

## Referències

* ↑ Com es dedueix d'una poesia seua en què escriu: «Mi, pover Zinibrus (cervello bruciato), nassù in Vares.»
* ↑ «Fabio Varese. Profilo biografico.» Milanesiabella.
* ↑ Quadrio, Francesco Saverio. Della Storia, e della Ragione d'Ogni Poesia. Stamperia Francesco Agnelli, 1742, p. 325.
* ↑ Segons reporta el Registre del Magistrat de la Salut: «Fabius Varesius ann.60 ex Febre obiit.»
* ↑ «Fabio Varese, giudizio critico e letterario». Letteratura Milanese.